
Αρκαλοχώρι, 05/ 10 /2026
Προς: ΜΜΕ
ΔΕΛΤΙΟ ΤΥΠΟΥ

Δήλωση ζημιών για τις κατοικίες και την οικοσκευή από την πρόσφατη κακοκαιρία

Σύμφωνα με πρόσφατο νόμο, η Κυβέρνηση αφαίρεσε από τους Δήμους την αρμοδιότητα για την συγκρότηση Επιτροπής καταγραφής των ζημιών σε κατοικίες κτλ., μετά από φυσικές καταστροφές.

Μετά από συνεννόηση με το Υπουργείο Κλιματικής Κρίσης και Πολιτικής Προστασίας, ο Δήμος θα υποβάλει στον ΤΑΕΦΚ τον κατάλογο των ζημιωθέντων από την τελευταία πλημμύρα και κλιμάκια του Υπουργείου, θα προβούν στην αυτοψία  και αναλυτική καταγραφή για τις αποζημιώσεις. 

Με βάση τα παραπάνω, ο  Δήμος Μινώα Πεδιάδας ενημερώνει τους πολίτες που έχουν υποστεί ζημιές στις κατοικίες, οικοσκευή κλπ, από την πρόσφατη κακοκαιρία, η οποία έπληξε περιοχές του Δήμου, ότι μπορούν να τις δηλώνουν, στις κατά τόπους Δημοτικές Ενότητες Αρκαλοχωρίου, Καστελλίου και Θραψανού, προκειμένου να προωθηθούν οι προβλεπόμενες διαδικασίες και η εξέταση των ζημιών από τις αρμόδιες υπηρεσίες. 

Ειδικότερα οι δημότες μπορούν να επικοινωνούν στα παρακάτω τηλέφωνα:
➡Καλλιόπη Γιοματάρη, Τηλ: 28913 40341 (Αρκαλοχώρι)
➡Μαρία Νηστικάκη, Τηλ: 28913 40115 (Καστέλλι)
➡Μαρία Βασιλάκη, Τηλ:  28913 40405 (Θραψανό)

Για τις ζημιές σε επιχειρήσεις, αρμόδια είναι η Περιφέρεια Κρήτης.


ΓΡΑΦΕΙΟ ΔΗΜΑΡΧΟΥ
Τηλ: 28913-40335 
Email: minoa@minoapediadas.gr

